
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση της ημερομηνίας θέσης σε κυκλοφορία της κοινής υπουρ¬ 
γικής απόφασης 102/6.4.1988 «καθορισμός του τύπου και του 
περιεχομένου του ειδικού σφραγιστού χάρτη για τη σύνταξη των 
υπευθύνων δηλώσεων του άρθρου 8 του Ν. 159.9/1986» και 

ρύθμιση συναφών θεμάτων. 1 

Μετάθεση του χρόνου έναρξης εφαρμογής των διατάξεων του τέταρ¬ 
του εδαφίου της παραγράφου 12 του άρθρου 13 του Π.Δ. 99/ 
1977, όπως αυτές τέθηκαν με το Π.Δ. 356/1986 (ΦΕΚ 

157Α/10.10.1986) . 2 

Διάρκεια εκπαίδευσης και ώρες διδασκαλίας προγράμματος Μαθη¬ 
τείας, με εναλλασσόμενη εκπαίδευση για την ειδικότητα Κομμω¬ 
τικής . 3 

Χορήγηση έκτακτης οικονομικής ενίσχυσης στους άνεργους ξενα¬ 
γούς της χώρας. 4 

Χορήγηση έκτακτης οικονομικής ενίσχυσης στις άνεργες μεταξερ- 

γάτριες Σουφλίου και Περιφέρειας. 5 

Έγκριση εφαρμογής προγράμματος βοήθεια - Νοσηλεία στο σπίτι / 

από το Δήμο Καλαμαριάς Θεσ/νίκης../6 

Συγκρότηση του κεντρικού υπηρεσιακού και πειθαρχικού συμβου-* 

λίου δευτεροβάθμιας εκπαίδευσης (ΚΥΣΔΕ). 7 

Αναστολή λειτουργίας του Αστυνομικού Σταθμού Πύργου Φθιώτι¬ 
δας. 8 

Σύμβαση μίσθωσης έργου στο ΚΑΠΗ Δήμου Ερυθρών Αττικής . 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ.ΑΙΣΚΠ/ΑΑ/784 (1) 

Παράταση της ημερομηνίας θέσης σε κυκλοφορία της κοινής υπουργι¬ 
κής απόφασης 102/6.4.1988 «καθορισμός του τύπου και του περιε¬ 
χομένου του ειδικού σφραγιστού χάρτη για τη σύνταξη των υπευθύ¬ 
νων δηλώσεων του άρθρου 8 του Ν. 1599/1986» και ρύθμιση συ¬ 
ναφών θεμάτων. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Την κοινή απόφασή μας 102/6.4.1988 «καθορισμός του τόπου 
και του περιεχομένου του ειδικού σφραγιστού χάρτη για τη σύνταξη των 
υπευθύνων δηλώσεων του άρθρου 8 του Ν. 1599/1986 (ΦΕΚ 251/ 
Β’/1988). 

β) Τις διατάξεις των άρθρων 25 παρ. 5 και 26 του Ν. 1599/1986 
(ΦΕΚ 75/Α-). 

γ) Τις διατάξεις της παραγράφου 2 τουάρθρου 9 του από 28 Ιουλίου 
1931 Προεδρικού Διατάγματος (ΦΕΚ 239/Α'), όπως' ισχύει. 


·. \ν ν» 

δ) Τις διατάξεις της παραγράφου 1 του άρθρου 8 του Ν. 48/1975 
(ΦΕΚ 108/Α·).' 

ε) Το γεγονός, ότι η Σύμβαση του Υπουργείου Εμπορίου 69595/ 
1988 για την προμήθεια των ως άνω δηλώσεων του άρθρου 8 του Ν. 
1599/1986 δεν πρόκειται να εκτελεστεί από τον προμηθευτή μέχρι την 
31.12.1988, με συνέπεια να υπάρξει έλλειψη τέτοιων δηλώσεων για το 
μετά τη 1.1.1989 χρονικό διάστημα. 

στ) Το γεγονός, ότι για τη διευκόλυνση των συναλλαγών απαιτείται η 
παράταση της ημερομηνίας θέσης σε κυκλοφορία της παραπάνω κοινής 
απόφασής μας 102/6.4.1988, αποφασίζουμε: 

1. Η ημερομηνία θέσης σε κυκλοφορία των υπευθύνων δηλώσεων 
του άρθρου 8 του Ν. 1599/1986 (1.1.1989), που ορίζεται στην παρα¬ 
πάνω κοινή απόφασή μας 102/6.4.1988, παρατείνεται και ορίζεται 
ως νέα ημερομηνία θέσης σε κυκλοφορία των δηλώσεων αυτών η 1η 
Μαΐου 1989. 

Κατά τα λοιπά εξακολουθεί να ισχύει η απόφασή μας αυτή. 

2. Από τη νέα ημερομηνία θέσης σε κυκλοφορία των υπευθύνων δη¬ 
λώσεων του άρθρου 8 του Ν. 1599/1986, ήτοι από 1 Μαΐου 1989, 
αίρεται η ισχύς των δηλώσεων ή βεβαιώσεων του Ν.Δ. 105/1969 
(ΦΕΚ 28/Α'), που τέθηκαν σε κυκλοφορία με την κοινή απόφαση των 
Υπουργών Δικαιοσύνης και Οικονομικών Κ. 6389/22.4.1969 (ΦΕΚ 
405/Β'). Αυτοί που κατέχουν δηλώσεις ή βεβαιώσεις του Ν.Δ. 105/ 
1969, που αίρονται από την κυκλοφορία, μπορούν να προσκομίσουν αυ¬ 
τές στα Δημόσια Ταμεία, εντός τρίμηνης ανατρεπτικής προθεσμίας από 
την έναρξη της ισχύος των ως άνω υπευθύνων δηλώσεων του άθρου 8 
του Ν. 1599/1986, ήτοι από 1 Μαΐου 1989, και να τις ανταλλάξουν 
με ίσης αξίας υπεύθυνες δηλώσεις του άρθρου 8 του Ν. 1599/1986. Σε 
περίπτωση που προσκομίζονται προς ανταλλαγή σε μονό αριθμό δηλώ¬ 
σεις του Ν.Δ. 105/1969, που αίρονται από την κυκλοφορία, θα κατα¬ 
βάλλεται από τους ενδιαφερομένους στο Δημόσιο Ταμείο και ποσό πενή¬ 
ντα (50) δραχμών, για τη συμπλήρωση αξίας ζυγού αριθμού των νέων 
υπευθύνων δηλώσεων του Ν. 1599/1986 (π.χ. τρεις δηλώσεις Ν.Δ. 
105/1969 + 50 δρχ. = δύο δηλώσεις Ν. 1599/1986). Εάνπαρέλθει 
άπρακτη η ανωτέρω ανατρεπτική τρίμηνη προθεσμία, η αξίωση για 
ανταλλαγή των κατεχόμενων δηλώσεων του Ν.Δ. 105/1969 παρα¬ 
γράφεται υπέρ του Δημοσίου. 

3. Τα Δημόσια Ταμεία, μέχρι τη λήξη της ως άνω τρίμηνης προθε¬ 
σμίας, θα δέχονται τις δηλώσεις του Ν.Δ. 105/1969, που θα προσκο¬ 
μίζουν σ’ αυτά προς ανταλλαγή οι ενδιαφερόμενοι και μετά την πάροδο 
της τρίμηνης προθεσμίας θα τις επιστρέψουν στο «Κεντρικό Ταμείο 
Σφραγιστού Χάρτη» για την καταστροφή τους από την υπηρεσία αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Ιανουάριου 1989 
οι υπουργοί 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΑΓΑΜΕΜΝΩΝ ΚΟΥΤΣΟΓΙΩΡΓΑΣ ΔΗΜΗΤΡΗΣ ΤΣΟΒΟΛΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Αριθ. Σ, 3167/89 (2) 

Μετάθεση του χρόνου έναρξης εφαρμογής των διατάξεων του τέταρτου 
εδαφίου της παραγράφου 12 του άρθρου 13 του Π,Δ. 99/1977, 
όπως αυτές τέθηκαν με το Π.Δ. 356/1986 (ΦΕΚ 157/Α'/ 
10.10.1986). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του τετάρτου εδαφίου της παραγράφου 12 του άρ¬ 
θρου 13 του Π.Δ. 99/1977, όπως αυτές τέθηκαν με το Π.Δ. 356/ 
1986 (ΦΕΚ 157/Α'/10.10.1986). 

2. Τις διατάξεις της παραγράφου 2 του άρθρου 16 του Π.Δ. 356/ 
1986 όπως το άρθρο αυτό αντικαταστάθηκε στη συνέχεια με την παρά¬ 
γραφο 2 της απόφασης Σ. 221/4/19.1.1987, η οποία κυρώθηκε με 
το άρθρο 48 του Ν. 1731/1987 (ΦΕΚ 161/Α/9.9.1987) και την 
απόφαση Σ. 42/1/5.1.1988. 

3. Τους λόγους που επέβαλαν την αναστολή εφαρμογής των διατά¬ 
ξεων του πρώτου εδαφίου της παραγράφου 6 του άρθρου 7 του Π.Δ. 

"356/86 οι οποίοι συνεχίζουν ακόμη να υφίστανται, αποφασίζουμε: 

Ορίζουμε ως χρόνο έναρξης ισχύος των διατάξεων του τέταρτου εδα¬ 
φίου της παραγράφου 12 του άρθρου 13 του Π.Δ. 99/1977, όπως αυ¬ 
τές τέθηκαν με το Π.Δ. 356/1986, την 1η Ιανουάριου 1990. 

Η απόφαση αυτή να δημοσιευθεϊ στην Εφημερίδα της Κυβερνήσεως 
και να κυρωθεί με νόμο. 

Αθήνα, 28 Δεκεμβρίου 1988 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 
-♦- 

Αριθ. 40275 (3) 

Διάρκεια εκπαίδευσης και ώρες διδασκαλίας προγράμματος Μαθη¬ 
τείας, με εναλλασσόμενη εκπαίδευση για την ειδικότητα Κομμωτι¬ 
κής. 

ΟΙ ΥΠΟΥΡΓΟΙ 
ΕΡΓΑΣΙΑΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Τις διατάξεις του από 3/6.6.52 Β. Δ/τος «Περί εκπαιδεύσεως 
μαθητών τεχνιτών». 

β) Τις διατάξεις του άρθρου 11 του Ν.Δ. 212/69 «Περί οργανώσεως 
και διοικήσεως του Οργανισμού Απασχολήσεως Εργατικού Δυναμι¬ 
κού». 

γ) Τις διατάξεις του άρθρου 14 του Ν. 1346/83 για «τροποποίηση 
και συμπλήρωση διατάξεως της εργατικής Νομοθεσίας και ρύθμισης 
διαφόρων θεμάτων». 

δ) Την σχετική πρόταση του Δ.Σ. τού ΟΑΕΔ (Απόφαση Δ.Σ. 3172/ 
320/4.10.88, έγγραφο 293/113640/11.10.1988), αποφασί¬ 
ζουμε: 

Καθορίζουμε για το πρόγραμμα Μαθητείας με εναλλασσόμενη εκ¬ 
παίδευση στην ειδικότητα Κομμωτικής: 

1. Τη διάρκεια εκπαίδευσης: σε έξι (6) εξάμηνα διάρκειας δέκα πέντε 
εβδομάδων το καθένα. 

2. Τις ώρες διδασκαλίας και εργαστηριακών ασκήσεων για κάθε 
εβδομάδα: 

α) Για το Α' και Β' εξάμηνο σε τριάντα τρεις (33) προσαυξημένες 
κατά δύο (2) ώρες για πολιτιστικές και αθλητικές εκδηλώσεις. 

β) Για το Γ’, Δ' και Ε’ εξάμηνο σε ένδεκα (11) ώρες το καθένα. 

3. Για το Α' και Β’ εξάμηνο οι μαθητές φοιτούν μόνο στη Σχολή για 
θεωρητική εκπαίδευση και εργαστηριακές ασκήσεις 

Κατά τα Γ", Δ" και Ε" εξάμηνα πραγματοποιούν πρακτική άσκηση 
στους τόπους εργασίας τέσσερες (4) ημέρες την εβδομάδα, σύμφωνα με 
το νόμιμο ωράριο εργασίας και φοιτούν τη Σχολή δύο (2) ημέρες την 
εβδομάδα για την συμπλήρωση των ωρών θεωρητικής και εργαστηρια¬ 
κής εκπαίδευσης, που ορίζονται παραπάνω. 

Κατά το ΣΤ' εξάμηνο, η πρακτική άσκηση των μαθητών-μαθητριών 
θα πραγματοποιείται εξ’ ολοκλήρου στους τόπους εργασίας τους, σύμ¬ 
φωνα με το νόμιμο ωράριο εργασίας. 


Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 3 Ιανουάριου 1989 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΓΙΩΡΓΟΣ ΓΕΝΝΗΜΑΤΑΣ ΓΙΩΡΓΟΣ Α. ΠΑΠΑΝΔΡΕΟΥ 

-♦- 

Αριθ. 30026 ,(4; 

Χορήγηση έκτακτης οικονομικής ενίσχυσης στους άνεργους ξεναγού) 
της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

α) Τις διατάξεις του παρ. 3 του άρθρου 17 του Ν. Δ/τος 2961/54 
«περί συστάσεως Οργανισμού Απασχολήσεως και Ασφαλίσεων Ανερ¬ 
γίας», όπως τροποποιήθηκαν αργότερα. 

2. Τις διατάξεις του Ν.Δ. 212/69 «περί οργανώσεως και διοικήσεωι 
του Οργανισμού Απασχολήσεως Εργατικού Δυναμικού». 

3. Την αριθ. 55/1989 απόφαση του Δ.Σ. του ΟΑΕΔ (αρ. Συνεδρία¬ 
σης 1/4.1.89), που μας υποβλήθηκε με το αρ. 100456/89 έγγραφο 
του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι 
κοί λόγοι, αποφασίζουμε: 

Γ. Εγκρίνουμε την καταβολή από τον ΟΑΕΔ έκτακτης οικονομικήο 
ενίσχυσης από είκοσι δύο χιλιάδες (22.000) δρχ. στον καθένα από τοικ 
άνεργους ξεναγούς της χώρας με τις εξής προϋποθέσεις: 

α) Να έχουν απασχοληθεί κατά κύριο επάγγελμα ως ξεναγοί κατά τι 
έτη 1986, 1987 και 1988. 

β) Το συνολικό ύψος των καθαρών αποδοχών του καθένα που έλαβε 
από την ξενάγηση κατά το έτος 1988 να μην υπερβαίνει τις 700.00 

δ ρχ· 

γ) Να είναι άνεργοι κατά το χρόνο καταβολής της έκτακτης οικονο¬ 
μικής ενίσχυσης. Αυτό θα αποδεικνύεται με υπεύθυνη δήλωση του Ν," 
105/69 που θα υπογράφει κάθε δικαιούχος. 

2. Κατά τη χορήγηση της έκτακτης οικονομικής ενίσχυσης θα προ¬ 
σκομίζονται τα εξής δικαιολογητικά: 

α) Ασφαλιστικά βιβλιάρια ή ΔΑΤΕ για τη διαπίστωση της απασχό¬ 
λησης τους κατά τα έτη 1986, 1987 και 1988 στο επάγγελμα και γιε 
ότι δεν έχουν άλλη απασχόληση. 

β) Τα στελέχη των δελτίων παροχής υπηρεσιών για τη διαπίστωστ 
της απασχόλησης κατά το έτος 1988 και το ύψος των αποδοχών τους. 

γ) Άδεια ξεναγού. 

3. Για την καταβολή της έκτακτης οικονομικής ενίσχυσης ισχύουν οι 
περί παραγραφής διατάξεις του άρθρου 27 του ΝΔ 2961/54 όπως τρο¬ 
ποποιήθηκε με το Ν. 1545/85. 

Η απόφαση αυτή να κοινοποιείται για εκτέλεση, να δημοσιευθεϊ στην 
Εφημερίδα της Κυβερνήσεως. 

Αθήνα, 10 Ιανουάριου 1989 

Ο ΥΠΟΥΡΓΟΣ 

Γ, ΓΕΝΝΗΜΑΤΑΣ 
-♦- 

Αριθ. 30023 (5) 

Χορήγηση έκτακτης οικονομικής ενίσχυσης στις άνεργες μεταξεργά- 
τριες Σουφλίου και Περιφέρειας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως & Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 88/89 απόφαση του Δ.Σ. του ΟΑΕΔ (αρ. Συνεδρίασης 
1/4.1.89 που μας υποβλήθηκε με το αρ. 100456/9.1.89 έγγραφο 
του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από δέκα οκτώ χιλιάδες (18.000) δρχ. στην κάθε μία άνεργη 

μεταξεργάτρια της περιοχής Σουφλίου και Περιφέρειας με τις εξής 
προϋποθέσεις: 

α) Να είναι άνεργες κατά την ημερομηνία καταβολής της έκτακτης 
οικονομικής ενίσχυσης. 

β) Να μην έχουν πραγματοποιήσει περισσότερα από 80 ημερομίσθια 
μετά τη λήξη της τακτικής επιδότησης και περισσότερα από 50 ημερο¬ 
μίσθια κατά το έτος 1988. 

Η παρούσα έκτακτη οικονομική ενίσχυση συμψηφίζεται με την χορη¬ 
γούμενη στους μη επιδοτούμενους λόγω των εορτών Χριστουγένων 
1988, Ν. Έτους 1989. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια για την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 10 Ιανουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- ψ - 

Αριθ. Φ358/Γ3 οικ.5650 (6) 

Έγκριση εφαρμογής προγράμματος βοήθεια - Νοσηλεία στο σπίτι από 
το Δήμο Καλαμαριάς θεσ/νίκης. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 3 παρ. γ. του Ν.Δ. 162/73 «περί μέτρων προστασίας 
υπερηλίκων και χρονίως πασχόντων» (ΦΕΚ 227). 

2. Το Νόμο 1558/85 «Κυβέρνηση και Κυβερνητικά Όργανα» 
(ΦΕΚ 137). 

3. Την αριθ. 904/30.11.88 (ΦΕΚ 863 τ.Β) απόφαση για ανάθεση 
αρμοδιοτήτων στον Υφυπουργό Υγείας, Πρόνοιας καί Κοιν. Ασφαλί¬ 
σεων, αποφασίζουμε: 

Άρθρο 1 

Έγκριση προγράμματος - Σκοπός 

Εγκρίνουμε την εφαρμογή προγράμματος παροχής βοήθειας Νοση¬ 
λείας στο σπίτι στην περιοχή Καλαμ'αρίας σε άτομα: 

α) Μη αυτοεξυπηρετούμενα εξαιτίας προβλημάτων υγείας ή κοινωνι¬ 
κών. 

β) Που χρειάζονται ιδιαίτερη φροντίδα λόγώ προσωρινών ή χρονιών 
παθήσεων. 

γ) Μοναχικά ηλικιωμένα. 

2. Το πρόγραμμα αυτό εφαρμόζεται πειραματικά για 2 χρόνια σε συ¬ 
νεργασία με το Δήμο Καλαμαριάς και έχει σκοπό την παροχή ιατροκοι- 
νωνικών υπηρεσιών σε άτομα ανεξαρτήτου ηλικίας που αντιμετωπίζουν 
μόνιμα ή πρόσκαιρα προβλήματα υγείας ή κοινωνικά ώστε να βελτιωθεί 
η ποιότητα ζωής τους και να υποστηριχθούν οι οικογένειές τους. 

2. .Στο πρόγραμμα απασχολούνται. 

Ένας γιατρός. 

Ένας φυσιοθεραπευτής. 

Μία επισκέπτρια υγείας - Νοσηλεύτρια.· 

Ένας Κοινωνικός Λειτουργός. 

Μία καθαρίστρια οικογενειακή βοηθός. 

Εθελοντές. 

Άρθρο 2 

Παρεχόμενη περίθαλψη 

Το πρόγραμμα παρέχει τις παρακάτω υπηρεσίες 

α) Κοινωνική εργασία με άτομα, ομάδες και οικογένειες Συνεργασία 
με Κοινωνικές Οργανώσεις εντός και εκτός της περιοχής Καλαμαριάς. 

Πληροφορίες για τα δικαιώματα των εξυπηρετουμένων. 

β) Τακτικές κατ’ οίκον επισκέψεις και τηλεφωνικές επικοινωνίες από 
Κοινωνικό Λειτουργό και Εθελοντές. 

γ) Πρακτικές εξυπηρετήσεις όπως εξόφληση λογαριασμών, ψώνια, 
συνοδεία σε Υπηρεσίες κ.λπ. 

δ) Συνεργασία με τις υπηρεσίες Υγείας, Πρόνοιας της περιοχής και 
ενεργοποίηση των ενδιαφερομένων για κάλυψη των αναγκών τους. 


ε) Ψυχαγωγία και κατ’ οίκον απασχόληση, 
στ) Ιατρική και Νοσηλευτική παρακολούθηση, 
ζ) Φροντίδα κατ’ οίκον καθαριότητας. 

Άρθρο 3 
Εποπτεία 

Η εφαρμογή του προγράμματος τελεί υπό την άμεση εποπτεία του 
Υπουργείου Υγείας, Πρόνοιας και Κοινωνικών Ασφαλίσεων και της Νο¬ 
μαρχίας θεσ/νίκης Δ/νοη Κοιν. Πρόνοιας. 

Στην έννοια της εποπτείας περιλαμβάνεται η μέριμνα και η παρακο¬ 
λούθηση της επιτυχούς εφαρμογής του προγράμματος. 

Άρθρο 4 

Οικονομική ενίσχυση του Προγράμματος 

Για τη λειτουργία του προγράμματος επιχορηγείται ο Δήμος Καλα¬ 
μαριάς από το Υπουργείο Υγείας Πρόνοιας και Κοιν. Ασφαλίσεων με το 
ποσό των 3.000.000 δρχ. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 20 Δεκεμβρίου 1988 

Ο ΥΦΥΠΟΥΡΓΟΣ 

ΧΡ. ΟΙΚΟΝΟΜΟΥ 
-*- 

Αριθ. Υ-2/Α2/387 (7) 

Συγκρότηση του κεντρικού υπηρεσιακού και πειθαρχικού συμβουλίου 
δευτεροβάθμιου; εκπαίδευσης (ΚΥΣΔΕ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τα άρθρα 5,10 και 11 του Π.Δ. 75/86. 

2) Το άρθρο 21 του Ν. 1566/85. 

3) Την Υ-37/Δ2/32160/88 απόφαση «Διορισμός αιρετών μελών 
στο κεντρικό υπηρεσιακό και πειθαρχικό συμβούλιο Δ/θμιας εκπαίδευ¬ 
σης», αποφασίζουμε: 

Συγκροτούμε το κεντρικό υπηρεσιακό και πειθαρχικό συμβούλιο δευ¬ 
τεροβάθμιας εκπαίδευσης (ΚΥΣΔΕ), ως εξής: 

ΤΑΚΤΙΚΑ ΜΕΛΗ: 

1) Αλεξανδρίδης Ανδρέας, προϊστάμενος δ/νσης β/θμιας εκπ/σης Ν. 
θεσ/κης, Πρόεδρος. 

2) Καμπύλης Αναστάσιος, προϊστάμενος δ/νσης β/θμιας εκπ/σης 
Ν. Κορινθίας, Αντιπρόεδρος. 

3) Αργύρη Αλεξάνδρα, προϊστάμενη δ/νσης β/θμιας εκπ/σης Ν. 
Βοιωτίας, μέλος. 

4) Αγγελής Νικόλαος, εκπαιδευτικός κλάδου ΠΕ2 - Φιλολόγων, τα¬ 
κτικό αιρετό μέλος, με βαθμό Α’ του 3ου Λυκείου Ν. Ιωνίας. 

5) Δαμιανίδης Δημήτριος, εκπαιδευτικός του κλάδου ΠΕΙ7 με 
βαθμό Α’ του 1ου ΤΕΛ Πειραιά, τακτικό αιρετό μέλος. 
ΑΝΑΠΛΗΡΩΜΑΤΙΚΑ ΜΕΛΗ ΑΝΤΙΣΤΟΙΧΑ: 

1) Σουμπλής Μιχαήλ, προϊστάμενος δ/νσης β/θμιας εκπ/σης Ν. 
Μεσσηνίας. 

2) Ηλιάδης Νικόλαος, προϊστάμενος δ/νσης β/θμιας εκπ/σης Ν. 
Πιερίας. 

3) Παπαδόπουλος Σταύρος, προϊστάμενος δ/νσης β/θμιας εκπ/σης 
Ν. Αιτωλοακαρνανίας. 

4) Καραμαλής Σταμάτιος, εκπαιδευτικός του κλάδου ΠΕΙ8 με 
βαθμό Α’ του 11ου ΤΕΛ θεσ/νίκη, (αναπληρωματικό αιρετό μέλος. 

5) Αμαραντίδης Νικόλαος, εκπ/κός του κλάδου ΠΕ4 - Φυσικών με 
βαθμό Α’ του 2ου Γ/σίου Κοζάνης, αναπληρωματικό αιρετό μέλος. 

Η θητεία των μελών του Συμβουλίου λήγει στις 31.12.90. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 1989 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


' Αριθ. 7001/2/336Β (8) 

Αναστολή λειτουργίας του Αστυνομικού Σταθμού Πύργου Φθιώτι¬ 
δας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Του άρθρου 11 παρ. 2 και 4 του Ν. 1481/1984 (Α' -152) Οργα¬ 
νισμός Υπουργείου Δημόσιας Τάξης «όπως αντικαταστάθηκε με το άρ¬ 
θρο 1 του Ν. 1590/1986 (Α’-51). 

2. Του Π.Δ. 137/1986 (Α'-49) «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης», αποφασί¬ 
ζουμε: 

1 .Αναστέλλουμε τη λειτουργία του Αστυνομικού Σταθμού Πύργου 
της Αστυνομικής Διεύθυνσης Φθιώτιδας, λόγω ακαταλληλότητας και 
επικινδυνότητας του οικήματος του από στατικής πλευράς. 

2. Αναθέτουμε την αστυνόμευση της περιφέρειας του ανωτέρω Αστυ¬ 
νομικού Σταθμού στο Αστυνομικό Τμήμα Υπάτης Φθιώτιδας στο οποίο 
εντάσσεται το υλικό και το προσωπικό αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 1988 

Ο ΥΠΟΥΡΓΟΣ 

ΓΙΩΡΓΟΣ ΠΕΤΣΟΣ 
-♦- 

Αριθ. 23725 (9) 

Σύμβαση μίσθωσης έργου στο ΚΑΠΗ Δήμου Ερυθρών Αττικής. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για τις 
προσλήψεις στο Δημόσιο Τομέα, τον κοινωνικό έλεγχο στη δημόσια 


διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουργού και 
του Υπουργού Εσωτερικών για την μεταβίβαση αρμοδιοτήτων στον 
Υφυπουργό Εσωτερικών (ΦΕΚ 553/23.10.87 τ.Β’). 

3. Τις διατάξεις του Π.Δ/τος 260/88 (ΦΕΚ 119/88 τ.Α’). 

4. Τις ανάγκες του ΚΑΠΗ Δήμου Ερυθρών, αποφασίζουμε: 

Καθορίζουμε τον αριθμό των προσώπων που είναι απαραίτητο να 

απασχοληθούν με μίσθωση έργου από το ΚΑΠΗ Ερυθρών σύμφωνα με 
τις διατάξεις του άρθρου 681 κ.ε. του Αστικού Κώδικα: σε ένα (1) για¬ 
τρό. 

Απαραίτητα προσόντα κατά ειδικότητα τα οριζόμενα από τις ισχύου- 
σες διατάξεις. 

Το συγκεκριμένο έργο που πρόκειται να εκτελεστεί είναι η παροχή ια¬ 
τρικής προστασίας, στα μέλη του ΚΑΠΗ. 

Το χρονικό διάστημα που απαιτείται για την ολοκλήρωση προαναφε- 
ρόμενου έργου είναι από τη δημοσίευση της παρούσης και για ένα 
χρόνο. 

Η αμοιβή του παραπάνω θα καθοριστεί στη σύμβαση που θα υπογρα¬ 
φεί και οπωσδήποτε δεν θα υπερβεί το ποσό των 700.000 δρχ. 

Η εκτέλεση του έργου θά παρακολουθείτάι από τον Πρόεδρο του Δ.Σ. 
του ΚΑΠΗ. 

Ως τόπος εκτέλεσης του έργου ορίζεται το ΚΑΠΗ Ερυθρών. 

Το συγκεκριμένο έργο δεν ανάγεται στον κύκλο καθηκόντων των 
υπαλλήλων που υπηρετούν σήμερα. 

Η απόφαση "αυτή-να δημοσιευθεί στην Εφημερίδα της Κυβερνή¬ 
σεως. 

Αιγάλεω, 21 Δεκεμβρίου 1988 

Ο Νομάρχης 
Γ. ΑΝΑΝΙΑΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


